**MUNICIPIUL SATU MARE**

**Aparatul de specialitate al Primarului**

**Direcția Patrimoniu-Serviciul Patrimoniu, Concesionări, Închirieri**

**Direcția economică**

**Nr. 45538/24.07.2025**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Directorul executiv al Direcției Patrimoniu prin Serviciul Patrimoniu Concesionări Închirieri și Directorul executiv al Direcției Economice formulează următorul:

**RAPORT DE SPECIALITATE**

privind modificarea şi completarea Listei bunurilor din domeniul public al municipiului Satu Mare, aferente sistemului public de alimentare cu apă şi canalizare, puse la dispoziția Apaserv Satu Mare S.A., prin contractul de delegare

Municipiul Satu Mare a delegat serviciul de alimentare cu apă și de canalizare către APASERV Satu Mare S.A. prin Contractul de delegare a gestiunii serviciilor publice de alimentare cu apă și de canalizare nr. 12313/19.11.2009.

Prin adresa nr. 12705/27.06.2025 înregistrată la Primăria Municipiului Satu Mare sub nr. 40220/27.06.2025, Apaserv Satu Mare ne comunică Procesul verbal de predare-primire nr. 12704/27.06.2025, a lucrărilor executate și recepționate în perioada 2022-2024, realizate din fonduri I.I.D., conform contractului de delegare mai sus menționat, bunuri cuprinse în Anexa 1 la prezentul proiect de hotărâre.

De asemenea prin procesul verbal de predare primire nr. 33426/23.05.2025, Municipiul Satu Mare preia de la S.C. Miante Duo S.R.L. rețeaua de apă și canalizare situată în municipiul Satu Mare, str. Păulești, conform Anexei 2 la prezentul proiect de hotărâre.

Drept urmare, se impune introducerea bunurilor cuprinse în Anexele 1 și 2 în domeniul public al Municipiului Satu Mare precum și punerea acestora la dispoziția Apaserv Satu Mare S.A., ca bunuri de retur, urmând a se încheia un act adițional la contractul de delegare a gestiunii serviciilor publice de alimentare cu apă și de canalizare nr. 12313/19.11.2009.

Totodată, având în vedere adresa cu nr. 19015/24.03.2025 și a faptului că în raportul de evaluare care a făcut obiectul contractului de prestări servicii nr. 50213-279/30.08.2024 s-au strecurat erori, este necesara modificarea cu valorile juste a bunurilor cu nr de inventar 101723 respectiv 200285.

Urmare a celor de mai sus, se impune modificarea și completarea listei finale a bunurilor aflate în domeniul public al Municipiului Satu Mare aparținând sistemului public de alimentare cu apă și canalizare date în exploatare, conform contractului de delegare nr. 12313/19.11.2009, către APASERV Satu Mare S.A, care constituie Anexa nr.3, parte integrantă a prezentului proiect de horâre.

Față de cele expuse mai sus, raportat și la prevederile art. 87 alin. (5) din OUG nr. 57/2019 privind Codul administrativ, cu modificările și completările ulterioare potrivit cărora *”.... Autorităţile administraţiei publice locale administrează sau, după caz, dispun de resursele financiare, precum şi de bunurile proprietate publică sau privată ale unităţilor administrativ-teritoriale, în conformitate cu principiul autonomiei locale…”,*

Având în vedere considerentele ce preced şi ţinând cont de prevederile art. 129 alin. (2) lit. c) din OUG nr. 57/2019 privind Codul administrativ, potrivit căruia Consiliul local are atribuţii în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

**Direcția Patrimoniu Direcția Economică**

Director executiv Director executiv

Ghiarfaș Adelin Cristian Ursu Lucica

**Șef Serviciu**

Faur Mihaela

Munich Diana /2 ex